jkorsvik/nowiki_second_scrape_merged huggingface dataset:
US Airways Flight 1549

US Airways Flight 1549 var en ruteflygning mellom LaGuardia lufthavn og Charlotte/Douglas International Airport. 15. januar 2009 ble flyet, en Airbus A320, tvunget å nødlande i Hudsonelva like etter takeoff. Alle 155 ombord overlevde. Et sammenstøt mellom fugler og fly, et såkalt bird strike, ødela begge flyets motorer slik at det ble tvunget til å nødlande.Flykapteinen vurderte øyensynlig først nødlanding på Teterboro Airport i New Jersey, men kan ha konkludert med at flyet lå for lavt til å nå frem dit. Det lå bare ca. 300 meter nesten rett over George Washington Bridge og fulgte da en kurs langs elveløpet, ikke svakt skrått i retning Teterboro. Buklandingen skjedde mellom Weehawken i New Jersey og Midtown på Manhattan, på høyde med 48th Street. Tre fergeterminaler lå tett ved nedslagspunktet, og den første fergen kom til unnsetning etter ca. tre minutter. 
Bare én person fikk større skader – begge bena brukket. Mange hadde stått en stund med bena i iskaldt vann, og noen ble fortrinnsvis av den grunn bragt til Saint Vincent's Catholic Medical Center i Greenwich Village eller til St. Luke's-Roosevelt Hospital Center lengre nord på Manhattan.
Ulykkesflyet er overtatt av Carolinas Aviation Museum i Charlotte, North Carolina for utstilling i museets samlinger


== Flyet ==
US Airlines Flight 1549 ble 15. januar 2009 operert av en Airbus A320-214-maskin, registrert N106US. Den var en av 74 A320-maskiner i US Airways flåte på den tiden. Flyet er bygget av den franske produsenten Airbus, med siste montering på Toulouse-Blagnac lufthavn i juni 1999. Flyet ble overlevert den 2. august 1999. Flyet hadde fløyet 16 299 turer, på totalt 25 241,08 timer. Venstre motor (nummer 1) hadde kjørt i totalt 19 182 timer, og høyre motor (nummer 2) hadde kjørt i 26 466 timer. Flyets siste A-check, en vedlikeholdsundersøkelse gjennomført for hver 550 flytime, ble gjennomført 6. desember 2008, og siste C-check, en årlig, omfattende inspeksjon, ble gjennomført 19. april 2008.
Flyets kaptein på denne flyvningen var 57 år gamle Chesley Sullenberger. Han hadde med seg den 49 år gamle co-piloten Jeffery B. Skiles. Kaptein Sullenberger var frem til 1980 jagerflypilot i Det amerikanske flyvåpenet, og hadde tilsammen 19 663 flytimer, hvor 4 765 timer var i en A320. Skiles hadde 15 643 timer flyerfaring.


== Transkripsjon fra taleregistratoren ==
Et utdrag av taleregistratoren ombord.
Transkripsjonen er ikke komplett.


== Referanser ==


== Eksterne lenker ==
(en) US Airways Flight 1549 – kategori av bilder, video eller lyd på Commons
Nordisk Skolebibliotekarforening

Nordisk Skolebibliotekarforening er et bindeledd mellom de nordiske lands skolebibliotekarforeninger. Finland, som ikke har skolebiblioteker, er representert ved landets lærerforeninger.
Foreningens formål er ifølge dens vedtekter:

å fremme utviklingen av skolebiblioteker og skolebiblioteksarbeide
å virke for utdannelse av skolebibliotekarer
å formidle samarbeide mellom skolebiblioteker
å fremme utviklingen av skolebiblioteksmateriell
å iverksette og koordinere aktiviteter, konferanser og andre prosjekter på skolebiblioteksområdet.


== Se også ==
Skolebibliotekarforeningen i Norge
Nordisk Skolebibliotekarforenings Børnebogspris


== Eksterne lenker ==
Nordisk Skolebibliotekarforening
Nordisk Skolebibliotekarforenings Børnebogspris

Nordisk Skolebibliotekarforenings Børnebogspris er en litterær pris som siden 1985 utdeles årlig av Nordisk Skolebibliotekarforening. Prisen består av et diplom og et kunstverk.


== Prisvinnere ==
1985 – Maria Gripe (Sverige)
1986 – Tormod Haugen (Norge)
1987 – Kaarina Helakisa (Finland)
1988 – Mette Newth (Norge)
1989 – Svend Otto S. (Danmark)
1990 – Mats Wahl (Sverige)
1991 – Ólavur Michelsen (forfatter, Færøyene) og Erik Hjorth Nielsen (illustratør, Danmark) for Rossini á Skordali
1992 – Gudrun Helgadóttir (Island), for Undan illgresinu
1993 – Bjarne Reuter (Danmark)
1994 – Torill Thorstad Hauger (Norge), for samlet forfatterskap
1995 – Torun Lian (Norge) og Viveca Lärn Sundvall (Sverige)
1996 – Louis Jensen (Danmark)
1997 – Lars-Henrik Olsen (Danmark)
1998 – Ulf Stark (Sverige)
1999 – Annika Thor (Sverige)
2000 – Bent Haller (Danmark)
2001 – Edward Fuglø (Færøyene)
2002 – Thore Hansen (Norge), for Skoglandserien
2003 – Kristín Steinsdóttir (Island), for Engill i vesterbænum
2004 – Lene Kaaberbøl (Danmark), for Skammarserien
2005 – Ragnheiður Gestsdóttir (Island), for Sverdberinn
2006 – Eirik Newth (Norge), for Hvorfor dør vi?
2007 – Brynhildur Þórarinsdóttur (Island), for sine gjenfortellinger av for sine Njåls saga, Egils saga og Laksdøla saga
2009 – Stian Hole (Norge), for Garmanns gate
2011 – Marjun Syderbø Kjelnæs (Færøyene), for Skriva í sandin
Nannodastiidae

Nannodastiidae er en artsfattig familie av knøttsmå fluer som er funnet ved havkyster noen få steder i verden. 


== Utseende ==
Knøttsmå (0,7 – 1,2 mm), brunaktige, matte fluer. Hodet er høyere enn langt, med store fasettøyne og små, fine børster. Punktøynene sitter på en ganske høy knøl. Antennene er tre-leddete, det tredje leddet er rundt med ganske lange hår og bærer en fint hårete antennebørste (arista). Kinnbørste (vibrissa) mangler, men det sitter en rad av fine børster langs underkanten av hodet. Brystet (thorax) er ganske lite og smalt med fine og korte børster. Vingene er korte, runde og brede, uten fargeflekker. Fire lange årer når vingekanten. Vingefremkanten (costa) er brutt på to steder. Beina er korte og tynne, uten børster. Bakkroppen er sylindrisk. Larvene er ukjente.


== Levevis ==
Fluene lever ved havstrender. Man antar at de lever av råtnende organisk materiale (saprofager).


== Systematisk inndeling ==

Ordenen tovinger, Diptera
fluer, Brachycera
Underordenen høyere fluer, Cyclorrhapha
Gruppen Schizophora
Overfamilien Ephydroidea (litt usikker plassering)
Familien Nannodastiidae
Slekten Azorastia Frey, 1945  – Middelhavsområdet og Asorene
Azorastia gemmae Carles-Tolrá, 1994  – Spania
Azorastia mediterranea Papp, 1980  – Middelhavsområdet
Azorastia minutissima Frey, 1945  – Asorene
Slekten Nannodastia Hendel, 1930
Nannodastia horni Hendel, 1930  – kyster i Sørøst-Asia og Oseania
Nannodastia atlantica Papp & Mathis  – beskrevet fra Belize


== Kilder ==
Papp, L. og Wheeler, T.A. 1998. Family Nannodastiidae. I: Papp, L. og Darvas, B. (red.): Contributions to a Manual of Palaearctic Diptera. 3: 309-314. Science herald, Budapest.


== Eksterne lenker ==
(en) Nannodastiidae i Encyclopedia of Life 
(en) Nannodastiidae i Global Biodiversity Information Facility 
(en) Nannodastiidae hos Fauna Europaea 
(en) Nannodastiidae hos NCBI 
Nannodastiidae – detaljert informasjon på Wikispecies
Neiden

Neiden (skoltesamisk: Njauddâm, nordsamisk: Njávdán, finsk: Näätämö) er ei bygd i Sør-Varanger kommune i Finnmark med om lag 250 innbyggere. 


== Geografi, befolkning, bebyggelse og annet ==

Bygda ligger ved Neidenelva som er kjent for sitt Käpälä-fiske (laksefiske med kastenot). Fra Neiden er det veiforbindelse til Kirkenes, Varangerbotn samt til Finland. 
Store deler av befolkningen er av skoltesamisk (østsamisk) eller kvensk opprinnelse. 
I bygda ligger det 10 kvadratmeter store russisk-ortodokse Sankt Georgs kapell,  bygget i 1565 av den hellige Trifon, samt Neiden kapell, som  er tegnet i dragestil av Karl Norum i 1902.
Neiden er et sjekkpunkt i Finnmarksløpet.


=== Vernet område ===
Den gamle østsamiske boplassen Skoltebyen (skoltesamisk: Sääʹmsijdd; kvensk: Kolttakylä) er et vernet område som inneholder flere tufter, bygninger og annet som er eldre enn 100 år og dermed automatisk vernet. Disse er blant annet den russisk-ortodokse kirka og kirkegården, rester av ei røykbadstue og mange tufter etter gammer. I tillegg er det en del steder som har vært i bruk til religiøse seremonier som for eksempel dåp.
Det formelle vernet av boplassen blei vedtatt for å sikre dens historiske og religiøse betydning, samt sørge for landskapsvern av området. Stedet er østsamenes viktigste kulturminne og det viktigste stedet i det som er igjen av østsamisk kultur i Norge. Vernet omfatter ikke laksefiske i Neidenelva.


=== Geologi ===
Berggrunnen tilhører Øst-Finnmarks grunnfjellsområde. Nordvest for Neiden finnes Neidengranitten som ble dannet for omtrent 2500 millioner år siden. Den er lite deformert og skjærer gjennom den eldre gneisen. Granitten finnes også rundt Jarfjord.


== Se også ==
Äʹvv skoltesamisk museum
Skoltesamer
Kvener
Aksel Konrad Mikkola
Neidenelva
Okkupasjonsmaktens fangeleirer i Norge


== Referanser ==


== Eksterne lenker ==
Miljøstatus i Norge: Skoltebyen Neiden
Skoltesamisk kultur over grenser
Skoltebyen og St. Georgs kapell i Neiden på Sandalsand
Ephydroidea

Ephydroidea er en gruppe (overfamilie) av fluer som omfatter omtrent 5000 kjente arter av små til middelsstore, ofte brunlige fluer. Gruppen har to artsrike familier, fruktfluer og vannfluer. Ellers fins de små familiene sumpskogfluer Diastatidae og gnagerfluer Camillidae også i Norge, mens Curtonotidae og Nannodastiidae ikke finnes hos oss. Disse fluene lever stort sett av råtnende plantemateriale (saprofager). Gruppen omfatter bananfluen, som har blitt et meget viktig forsøksdyr i genetisk forskning.


== Systematisk inndeling ==

Ordenen tovinger, Diptera
Fluer, Brachycera
Underordenen høyere fluer, Cyclorrhapha
Gruppen Schizophora
Overfamilien Ephydroidea
Familien Curtonotidae
Familien fruktfluer, Drosophilidae
Familien vannfluer,Ephydridae
Familien sumpskogfluer, Diastatidae
Familien gnagerfluer, Camillidae
Familien Nannodastiidae


== Eksterne lenker ==
(en) Ephydroidea – oversikt og omtale av artene i WORMS-databasen 
(sv) Ephydroidea hos Dyntaxa 
(en) Ephydroidea hos Fossilworks 
(en) Ephydroidea hos NCBI 
(en) Kategori:Ephydroidea – bilder, video eller lyd på Wikimedia Commons 
Ephydroidea – detaljert informasjon på Wikispecies
Harriet Nordlund

Gerd Harriet Linnéa  Nordlund (født 20. september 1954 i Jokkmokk) er en svensk skuespiller, dramaturg, regissør og teaterleder.  
Hun er utdannet ved Statens scenskola i Stockholm (1973–76). Som skuespiller har hun medvirket i TV-serien Långtradarchaufförens berättelse (1975) samt filmene Önskas (1991), Hästen och tranan (1997), og Larmar och gör sig till (1997).
Nordlund har skrevet og instruert en rekke teater-oppsetninger.
I hjembygda ledet hun verdens første samiske teater, Dálvadis (1971–1985), der de første is- og snøscenene ble tatt i bruk. Hun har siden vært ved Folkteatret Gävle, Orionteatern og Turteatern i Stockholm, ved Uppsala Stadsteater, Gottsunda Teatern, Norrbottensteatern, Stockholms Stadsteater, og Samiska Teatern i Luleå. I Norge er hun kjent fra Hålogaland Teater, og Beaivváš Sámi Teahter  i Kautokeino (teatersjef 2002–06) der hennes seneste oppsetning var joike-operaen Skuolfi (2005). Hun har vært i representantskapet ved Festspillene i Nord-Norge.


== Referanser ==


== Eksterne lenker ==
(en) Harriet Nordlund på Internet Movie Database 
(sv) Harriet Nordlund i Svensk Filmdatabas 
(en) Harriet Nordlund hos The Movie Database
Caddo Parish

Caddo Parish er et fylke i den amerikanske delstaten Louisiana. Det ligger nordvest i staten og det grenser mot Bossier Parish i øst, Red River Parish i sørøst og mot De Soto Parish i sør. Det har også grense mot delstatene Arkansas i nord og mot Texas i vest.
Caddo Parish totale areal er 2 427 km² hvorav 142 km² er vann. I 2010 hadde fylket 254 969 innbyggere. Administrasjonssenteret ligger i byen Shreveport.


== Byer ==
Belcher
Blanchard
Gilliam
Greenwood
Hosston
Ida
Mooringsport
Oil City
Rodessa
Shreveport
Vivian


== Referanser ==


== Eksterne lenker ==
(en) Offisielt nettsted 
(en) Caddo Parish, Louisiana – kategori av bilder, video eller lyd på Commons
Schizophora

Schizophora er en meget artsrik gruppe av fluer som omfatter en stor del av alle kjente fluearter – omtrent 45 000 arter er beskrevet, nær 2 000 av disse er funnet i Norge.
Den vanlige stor husflue Musca domestica er et godt eksempel. Et viktig fellestrekk for disse fluene er at når den voksne fluen klekkes, fyller den en blære på hodet med væske. Trykket i denne blæren får puppehylsteret til å sprekke. Blæren forsvinner straks etter klekkingen, men man kan se arret etter den rett over antennene.
Schizophora finnes i nær sagt alle miljøer på land og i vannkanten, og en del arter er også knyttet til mennesker. Noen er parasitter eller alvorlige skadedyr og smittespredere, mens andre er nyttedyr sett fra menneskets synspunkt. For nærmere omtaler se under de ulike overfamiliene og familiene.


== Systematisk inndeling ==

Ordenen tovinger, Diptera
fluer, Brachycera
Ordenen høyere fluer, Cyclorrhapha
Gruppen Schizophora
Overfamilien Conopoidea
Overfamilien Nerioidea
Overfamilien Diopsoidea
Overfamilien Tephritoidea
Overfamilien Opomyzoidea
Overfamilien Carnoidea
Overfamilien Sciomyzoidea
Overfamilien Sphaeroceroidea
Overfamilien Lauxanioidea
Overfamilien Ephydroidea
Overfamilien Muscoidea
Overfamilien Hippoboscoidea
Overfamilien Oestroidea


== Eksterne lenker ==
(en) Schizophora i Encyclopedia of Life 
(en) Schizophora i Global Biodiversity Information Facility 
(en) Schizophora hos ITIS 
Schizophora – detaljert informasjon på Wikispecies
De Soto Parish

De Soto Parish er et fylke i den amerikanske delstaten Louisiana. Det ligger nordvest i staten og det grenser mot Caddo Parish i nord, Red River Parish i øst, Natchitoches Parish i sørøst og mot Sabine Parish i sør. Det har også grense mot dlestaten Texas i vest.
De Soto Parish totale areal er 2 317 km² hvorav 45 km² er vann. I 2010 hadde fylket 26 656 innbyggere. Administrasjonssenteret ligger i byen Mansfield.  


== Byer ==
Grand Cane
Keachi
Logansport
Longstreet
Mansfield
South Mansfield
Stanley
Stonewall


== Referanser ==


== Eksterne lenker ==
Offisielt nettsted 
(en) DeSoto Parish, Louisiana – kategori av bilder, video eller lyd på Commons
Sabine Parish

Sabine Parish er et fylke i den amerikanske delstaten Louisiana. Det ligger nordvest i staten og det grenser mot De Soto Parish i nord, Natchitoches Parish i øst, Vernon Parish i sørøst, Newton County, Texas i sørvest, Sabine County, Texas i vest og mot Shelby County, Texas i nordvest.
Sabine Parish totale areal er 2 620 km² hvorav 379 km² er vann. I 2010 hadde fylket 24 233 innbyggere. Administrasjonssenteret ligger i byen Many.  


== Byer ==
Converse
Fisher
Florien
Many
Noble
Pleasant Hill
Zwolle


== Referanser ==


== Eksterne lenker ==
(en) Sabine Parish, Louisiana – kategori av bilder, video eller lyd på Commons
Vernon Parish

Vernon Parish er et fylke i den amerikanske delstaten Louisiana. Det ligger vest i staten og det grenser mot Sabine Parish i nordvest, Natchitoches Parish i nord, Rapides Parish i øst, Allen Parish i sørøst, Beauregard Parish i sør og mot Newton County, Texas i vest.
Vernon Parish totale areal er 3 474 km² hvorav 34 km² er vann. I 2010 hadde fylket 52 334 innbyggere. Administrasjonssenteret ligger i byen Leesville.  


== Byer ==
Anacoco
Fort Polk North
Fort Polk South
Hornbeck
Leesville
New Llano
Rosepine
Simpson


== Referanser ==


== Eksterne lenker ==
Offisielt nettsted 
(en) Vernon Parish, Louisiana – kategori av bilder, video eller lyd på Commons
Beauregard Parish

Beauregard Parish er et fylke i den amerikanske delstaten Louisiana. Det ligger vest i staten og det grenser mot Vernon Parish i nord, Allen Parish i øst, Jefferson Davis Parish i sørøst, Calcasieu Parish i sør og mot Newton County, Texas i vest.
Beauregard Parish totale areal er 3 020 km² hvorav 15 km² er vann. I 2010 hadde fylket 35 654 innbyggere. Administrasjonssenteret ligger i byen De Ridder. Det ble grunnlagt i 1912 av land fra Calcasieu Parish.
Fylket er oppkalt etter den konfødererte generalen, forfatteren og jernbanemannen P.G.T. Beauregard.


== Referanser ==


== Eksterne lenker ==
(en) Offisielt nettsted 
(en) Beauregard Parish, Louisiana – kategori av bilder, video eller lyd på Commons
Per Adde

Per Erik Adde (født 17. april 1926 i Filipstad i Sverige, død 13. august 2020 i Värmland, Sverige) var en svensk-norsk billedkunstner.Etter påbegynt elektroutdanning der han mistet fire fingre, skolerte han seg ved Hovedskous Målarskola Göteborg (1946–1950), Académie Libre Stockholm (1953) og Kungliga Konsthögskolan (1955–1960). Han tilbrakte også mye tid på studieturer til Arjeplog.
Etter flytting til Nordland (1961) debuterte han på Bodø Kunstforening (1963), ved Høstutstillingen (1982–84) og hadde en rekke separat- og gruppeutstillinger over hele Norden. Han medvirket til utsmykkingen av Saltdal ungdomsskole (1965), Bardu Befalsforlegning (1980), Vestvågøy rådhus Leknes (1983), Sirdal Kulturhus (1990), Mosjøen videregående skole (1990), BUP Mo i Rana (1991) og Nordland nasjonalparksenter i Saltdal (2004).
Hans kunstneriske uttrykk er preget av tilværelsen blant samer og i fjelltrakter. I en årrekke var han pådriver for naturvern og talsmann for samenes interesser og var aktivt med i kampen rundt Alta-Kautokeinovassdraget. Senere ble han en viktig pådriver for vern av Saltfjellet/Svartisen og som talsmann for reindriftssamenes interesser. 
Han var bosatt ved Erik-Larsatjønna i Graddis ved Saltfjellet, på norsk side, fra 1967 med kunstneren Kajsa Zetterquist. I 2005 var paret Blåfrostfestivalens festivalkunstnere.
Han ble tildelt Statens arbeidsstipend (1977) og mottok Nordland fylkes kulturpris (1982). I 2006 ble han tildelt Kongens fortjenestmedalje i gull. 


== Referanser ==


== Eksterne lenker ==
Per Adde - Nordland fylkesleksikon
Per Adde Arkivert 26. september 2020 hos Wayback Machine. - Nordnorsk Kultursenter
Adde Zetterquist kunstgalleri - Nordland nasjonalparksenter/nordlandsnaturen.no
Calcasieu Parish

Calcasieu Parish er et fylke i den amerikanske delstaten Louisiana. Det ligger vest i staten og det grenser mot Beauregard Parish i nord, Jefferson Davis Parish i øst, Cameron Parish i sør, Orange County, Texas i vest og mot Newton County, Texas i nordvest.
Calcasieu Parish totale areal er 2 774 km² hvorav 60 km² er vann. I 2010 hadde fylket 192 768 innbyggere. Administrasjonssenteret ligger i byen Lake Charles.  


== Byer ==
DeQuincy
Iowa
Lake Charles
Sulphur
Vinton
Westlake


== Referanser ==


== Eksterne lenker ==
(en) Offisielt nettsted 
(en) Calcasieu Parish, Louisiana – kategori av bilder, video eller lyd på Commons
Kajsa Zetterquist

Kajsa Zetterquist (født 18. november 1936 i Arvika) er en svensk-norsk billedkunstner.
Hennes foreldre var malere, og hun er selv utdannet ved
Konstfackskolan Stockholm (1954–1955) 
S.Barth Målarskola (1955–1957) 
Kunstakademiet Stockholm (1957–1963).
Siden 1967 har hun vært bosatt i Graddis med 
kunstneren Per Adde. 
Zetterquist har hatt en rekke utstillinger, 
debuterte med separatutstilling ved
Galerie St.Paul Stockholm (1971), i Norge
ved UKS i Oslo (1977) og Fauske kunstforening (1979);
ellers nevnes Høstutstillingen (1981).
Hun har medvirket til utsmykkingen av
Vestvågøy Rådhus Leknes.
Reitgjerdet sykehus Trondheim (1981),
Nordland Sentralsykehus i Bodø (1984),
Harstad Kulturhus (1992) 
Bardu Helsesenter (1994),
Høgskolen i Finnmark Alta (1995).
Zetterquist var med på etableringen av Nordnorsk Kulturråd og har mottatt 
Nordland fylkes kulturpris (1982). 
Nå senest var hun
festivalkunstner ved Nordland Musikkfestuke, med
utstillingen Kajsa Zetterquist, malerier og tegninger 1956 – 2006.
Hun har utgitt illustrasjons-boken Kajsa Zetterquist (Tromsø kunstforening, 1996)
Hennes biografi er Det vet jag inte med ord, det vet jag med mitt öga (2006).


== Referanser ==
Cameron Parish

Cameron Parish er et fylke i den amerikanske delstaten Louisiana. Det ligger sørvest i staten og det grenser mot Calcasieu Parish i nordvest, Jefferson Davis Parish i nordøst, Vermilion Parish i øst, Mexicogulfen i sør, Jefferson County, Texas i sørvest og mot Orange County, Texas i vest.
Cameron Parish totale areal er 5 003 km² hvorav 1 602 km² er vann. I 2010 hadde fylket 6 839 innbyggere. Administrasjonssenteret ligger i byen Cameron. Fylket har fått sitt navn etter Simon Cameron. 27. juni 1957 ble fylket rammet av orkanen Audrey, hviket førte til at 390 personer omkom. Fylket ble også, i september 2005, påført store ødeleggelser av orkanen Rita.


== Byer ==
Cameron
Hackberry
Johnson's Bayou


== Referanser ==


== Eksterne lenker ==
(en) Offisielt nettsted 
(en) Cameron Parish, Louisiana – kategori av bilder, video eller lyd på Commons
Bergerlinna

Bergerlinna er navnet på bruksbanen som gikk fra Dal stasjon til Berger Bruk ved Hurdalssjøen. 
Banen ble ferdigstilt til Hovedbanens åpning i 1854. Trekkraften var hester. Skinnene ble lagt på langsgående stokker, samme metode som også hovedbanen ble bygget med, men som der ble skiftet ut på 1860-tallet. Bergerlinna beholdt denne sportypen hele tiden, og det er fremdeles mulig å finne igjen stokkene på enkelte deler av traseen i dag. I 1895 ble banen nedlagt. 
På Berger ved Hurdalssjøen var det både sagbruk og glassverk. Begge deler er i dag revet og arealene dyrket opp. Traseen til Bergerlinna ligger likevel igjen som en overgrodd skjæring i landskapet mellom jordene nærmest Hurdalssjøen, mens den nederste delen mot Dal er gjort om til grusveg.


== Se også ==
Jernbanen i Norge


== Eksterne lenker ==
Jernbane.net side om Bergerlinna
Graddis

Graddis er et område i Junkerdalen i Saltdal kommune.
Det er tilgjengelig via riksvei 77, «Graddisveien».
Like nord for denne finner man Stor-Graddis naturreservat, 4 km fra riksgrensen til Sverige. Her finner man Graddis Fjellstue (1867) og like ved, den tusen år gamle furu «Metusalem».  Kunstnerparet Per Adde og Kajsa Zetterquist bor i Graddis.
Stella Getz

Stella Getz (født 10. oktober 1976) er en norsk vokalist fra Trøndelag. Hun var aktiv som popartist tidlig på 1990-tallet. Den største hiten hennes var sangen «Friends». Stella Getz hadde også en europeisk karriere, og var spesielt populær i Tyskland. Andre låter som forbindes med Getz er blant andre «Ta-di-di-boom», «Dr. Love», «All in All» og «Yeah Yeah». Hennes mest kjente album het Forbidden Dreams.
Hun dukket for første gang opp som pauseinnslag i Halvard Flatlands «Casino» på TVNorge i 1993. Hun turnerte med gruppene Dr. Alban og 2 Unlimited på 1990-tallet.


== Referanser ==


== Eksterne lenker ==
stellagetz.no Stella Getz' nettsted
Ferdinand Roll

Ferdinand Nicolai Roll (født 28. mai 1831 i Trondhjem, død 28. februar 1921 i Vestre Aker) var en norsk jurist, høyesterettsdommer og justisminister.
Han ble cand. jur. i 1852, var ansatt i Justisdepartementet 1858–70, og var en av stifterne av Kristiania arbeidersamfund 17. februar 1864.
Han var sorenskriver i Romsdal 1870–88, stortingsrepresentant for byene i Romsdals amt (Ålesund og Molde) 1877–85 og 1892–94, sjef for Justis- og politidepartementet i Stangs regjering fra 13. juli 1889 til 1. juli 1890 og deretter 1895–1912 høyesterettsassessor.Roll var sønn av ordfører i Trondhjem Jacob Roll i hans tredje ekteskap med Nicoline Brog Selmer og dermed en yngre halvbror av industrilederen Oluf Nicolai Roll. Han ble første gang gift i 1861 med Louise Krebs (1838-62), datter av byråsjef i Justisdepartementet Christian August Krebs og Henriette Elisabeth Scheel. Og annen gang ble han gift i 1871 med sin første hustrus kusine, Sophie Nicoline Knudtzon (1845-1928), datter av korpslege Christian Frederik Knudtzon og Annette Sophie Augusta Scheel. Forfatteren Nini Roll Anker var datter av Ferdinand Roll og hans annen hustru. 


== Referanser ==


== Eksterne lenker ==
(no) Ferdinand Nicolai Roll hos Norsk senter for forskningsdata
Vermilion Parish

Vermilion Parish er et fylke i den amerikanske delstaten Louisiana. Det ligger sørvest i staten og det grenser mot Acadia Parish i nord, Lafayette Parish i nordøst, Iberia Parish i øst, Cameron Parish i vest, Jefferson Davis Parish i nordvest og mot Mexicogulfen i sør.
Vermilion Parish totale areal er 3 984 km² hvorav 944 km² er vann. I 2010 hadde fylket 57 999 innbyggere. Administrasjonssenteret ligger i byen Abbeville. 


== Byer ==
Abbeville
Delcambre
Erath
Gueydan
Kaplan
Maurice


== Referanser ==


== Eksterne lenker ==
(en) Offisielt nettsted 
(en) Vermilion Parish, Louisiana – kategori av bilder, video eller lyd på Commons